" मुझे अपना बच्चा नहीं गिरवाना बस " इतना कह कर मै अपने काम में लग गई , यहाँ इन दो -तीन महीनो में मुझे एक बात और पता चली जो इन लोगों ने अप्पा से छिपाई थी | विजयेन्द्र ने अभी ग्रेजुएट भी नहीं किया था | आखिरी साल का पेपर इसी साल दे रहे है ,सुन कर बहुत अजीब लगा | हम दोनों में उम्र का भी फासला काफी था करीब चौदह -पंद्रह साल का | ख़ैर प्रेम हो तो पति - पत्नी में यह फासले मायने नहीं रखते | दो दिन बाद बड़े भाई मुझे लेने आ गये | विजयेन्द्र सो रहे थे | मुझे कार तक छोड़ने भी नहीं आये पर मैने निकलने से पहले उनके माथे पर धीमे से एक चुम्बन लिया और कहा ,